**Referat fra generalforsamling i Tørring Beboerforening – 15.06.2021**

1. **Valg af dirigent og referent**

Claus Søndergaard blev foreslået og valgt som dirigent og kunne konstatere, at generalforsamlingen jf. vedtægterne var lovligt varslet.

Referent, - Anne Grethe Kristiansen

1. **Formandens beretning**

Trond orienterede om bestyrelsens arbejde i det forgangne år. Det har været sparsomt med møder og tiltag som følge af corona.

Vi har fået installeret byens hjertestarter. Krishna og Jenny, Tulstrupvej 29, har velvilligt stillet deres husmur og elektricitet til rådighed. Tak for det! Der er allerede afholdt ét hjertestarterkursus, og der afholdes to mere i de kommende to år. I byen har vi pt. to hjerteløbere, nemlig Trond og Anne Kathrine fra Selvejervej, og Trond opfordrede til, at flere melder sig.

Sidste års debat omkring oversvømmelserne på fællesgrunden har været et emne i bestyrelsen. Dræn er retableret, og alt er OK nu.

Udvidelse og brug af fællesgrund har desuden været et emne. Vi har arbejdet på at få lukket madpakkehusets åbne afsnit. Brian og Kent har givet overslag. Behandles under pkt. 3 – budget.

Vi har modtaget henvendelse fra Gisela og Nis omkring overdragelse af areal. Behandles under pkt. 5 – indkomne forslag.

Vi har, ved repræsentation af Anne Klindt og Hanne B. Christensen, deltaget i Landsbykonferencen i efteråret 2020. Der ligger materiale og videoer på hjemmesiden.

1. **Fremlæggelse og godkendelse af regnskab samt fremlæggelse budget 2021**

Bente fremlagde og gennemgik regnskabet, som blev godkendt af forsamlingen.

Regnskab ligger på hjemmesiden.

Bente fremlagde budget, ligger til orientering på hjemmesiden.

Claus Søndergaard gjorde opmærksom på, at budgettet ikke skal godkendes som skrevet i indkaldelsen. Det skal blot fremlægges, så bestyrelsen ikke ”låses ” af generalforsamlingen. Bestyrelsen bør overveje, om der skal laves en ændring i vedtægterne til beslutning på næste års generalforsamling.

1. **Kontingent**

Bestyrelsen foreslår uændret kontingent på kr. 250 pr. husstand. Godkendt

Der er mange, som endnu ikke har betalt kontingent for året. Anne Grethe lægger en reminder på Facebook -- og Hans Peder skriver på hjemmesiden, og minder om betaling af kontingent for 2021.

1. **Behandling af indkomne forslag**
2. **Udvidelse af fællesgrund**

Gisela og Nis har henvendt sig til bestyrelsen og givet et generøst tilbud om, at de ønsker at forære Grundejerforeningen Selvejervej/Beboerforeningen det stykke fredede jord, som ligger i forlængelse af det nuværende areal ud mod markerne. Eneste krav er, at foreningen afholder de udgifter til advokat og landmåler, som er forbundet med overdragelsen. Et foreløbigt overslag viser, at overdragelsen vil beløbe sig til ca. kr. 20.000,-

Bestyrelsen ønskede en tilkendegivelse på generalforsamlingen af, om det er noget, byens beboere kan se muligheder i. Det er ikke en opgave, som bestyrelsen nødvendigvis skal varetage.

Emnet blev livligt debatteret. Hvad kan vi anvende det til, når der er tale om landzonejord? Der skal tilladelse til, hvis man ønsker at ændre på udseendet. Skal vi prioritere at anvende foreningens økonomiske ressourcer på udgifterne i forbindelse med overdragelsen eller andre ting?

Interessen for at arbejde videre med opgaven var meget begrænset blandt de fremmødte. Der kom et forslag til at lave en brugerundersøgelse for at lodde stemning i byen.. Der bør nedsættes et udvalg, som arbejder med opgaven.

Nis nævnte, at tidshorisonten er, at de ønsker en afklaring af, om man ønsker at overtage, senest ved næste ordinære generalforsamling i marts 2022.

1. **Indkøb af to padleboards**

Claus Søndergaard havde fremsat forslag om, at beboerforeningen investerer i to paddleboards. Kanoerne har allerede indtjent deres købspris via abonnementsnøglerne. Tanken var, at udlejningen skulle foregå på samme måde og ville være et godt supplement til kanoerne og desuden være endnu en hyggelig aktivitet for byens beboere.

Forsigtigt overslag kr. 5000,- pr. stk.

Tronds vurdering var, at to paddleboards vil koste omkring 15 - 16.000 kr.

Den nye bestyrelse arbejder videre med forslaget.

1. **Valg af to bestyrelsesmedlemmer**

Trond er genvalgt og Rasmus er valgt ind i stedet for Krishna, som ikke har ønsket genvalg.

Johanna og Flemming Borring er valgt som suppleanter.

1. **Valg af revisorer**

Jens Tange og Hans Jørgen er genvalgt.

1. **Orientering fra udvalg**

Der var ingen af udvalgsrepræsentanterne til stede, og der har da også været begrænset med arrangementer i årets løb. Da vi ikke har fået henvendelser om, at man ønsker at udtræde, så er det kommende års udvalg repræsenteret som følger:

* 1. Fastelavn – Anne Kathrine og Anne Cathrine er genvalgt.
	2. Juletræ – Krishna og Line er genvalgt
	3. Kanoudvalg – Jørgen fortsætter
	4. Sct. Hans – Flemming og Nis
	5. Fællesspisning – Sanne og Anne Cathrine. Anne og Lotte meldte sig til udvalget.
	6. Telt – Niels og Hans Peder og Claus
	7. Fællesgrund – Brian – Hans – Flemming - Mikkel
	8. Fredagsbar – Hanne Tange
1. **Evt.**
* Intet

Tørring , 29.06.2021

Anne Grethe Kristiansen